
[bookmark: _GoBack]Per Decret de Presidència número 2021-0115, de 9 de febrer de 2021, del Consell Comarcal del Baix Empordà, s’aprova la convocatòria per a l’atorgament d’ajuts econòmics individuals de desplaçament a l’alumnat escolaritzat en els nivells d’ensenyament obligatori de segon cicle d’educació infantil dels centres públics i privats concertats de la comarca del Baix Empordà per al curs 2020-2021.
Conforme amb allò previst als articles 17.3.b i 20.8.a de la Llei 38/2003, de 17 de novembre, general de subvencions, es publica l’extracte de la convocatòria, el text complet de la qual es pot consultar a la Base de Dades Nacional de Subvencions (http://www.pap.minhap.gob.es/bdnstrans/index).
Primer. Beneficiaris 
Pot ser beneficiari de l’ajut de desplaçament l’alumnat que compleixi els requisits de l’apartat 2.2 de l’article 2 de les bases reguladores i que estigui matriculat en un centre escolar del Baix Empordà, en qualsevol dels cursos dels ensenyaments de segon cicle d’educació infantil, d’educació primària, d’educació secundària obligatòria i d’educació especial, durant el curs 2020-2021.
Segon. Finalitat
L’objecte de la convocatòria és la regulació de l’atorgament d’ajuts econòmics individuals de desplaçament a l’alumnat escolaritzat en els nivells d’ensenyament obligatori i en el segon cicle d’educació infantil dels centres públics i privats concertats de la comarca del Baix Empordà. 
Tercer. Bases reguladores
Publicades al Butlletí Oficial de la Província (BOP) de Girona, núm. 250, de data 30 de desembre de 2020.
Quart. Import
L’import de la convocatòria per a l’exercici 2021 és de com a màxim 20.200,00 €, corresponent a les aplicacions pressupostàries 05 326 48000 i 05 326 48001.
L’atorgament dels ajuts econòmics individuals de desplaçament obligatori (apartats a i b de l’apartat 2.2 de les bases reguladores) es farà d’acord amb l’article 8 del Decret 161/1996.
En el cas dels ajuts individuals de desplaçament no obligatori (apartat c de l’apartat 2.2 de les bases reguladores de la convocatòria), es tindrà en compte que hi hagi disponibilitat pressupostària, d’acord amb la disposició addicional 1ª del Decret 161/1996, de 14 de maig. 
Cinquè. Termini de tramitació de sol·licituds
El termini de tramitació de les sol·licituds és del 16 de febrer al 5 de març de 2021 (ambdós inclosos). Les sol·licituds presentades fora de termini (abans del 16 de febrer o després del 5 de març) quedaran denegades per defecte.

